recursal/SuperWikiNEXT-32B huggingface dataset:
**கணையாழி** ((About this soundஒலிப்பு (உதவி·தகவல்)) என்னும் இதழ் 1965ல் தொடங்கப்பட்டு இந்தியத் தலைநகர் புது தில்லியில் இருந்து வெளிவந்த ஒரே தமிழ் இலக்கிய இதழ் என்னும் பெருமை கொண்டது. அதைத் தொடங்கிய கி. கஸ்தூரிரங்கன் அதன் ஆசிரியராகவும் திகழ்ந்தார். தொடக்க நாட்களில் இது புது தில்லி வட்டார *அறிவிஜீவி*களுக்காக நடத்தபட்டதாக ஒரு கணிப்பு நிலவியது. பின்னர் சற்று விரிவடைந்து இலக்கிய தன்னுணர்வுகளைத் தூண்டியதாக சொல்லப்படுகின்றது. 

தி. ஜானகிராமன், என். எஸ். ஜெகந்நாதன், பாலகுமாரன், அசோகமித்திரன், இந்திரா பார்த்தசாரதி, சுஜாதா, க. நா. சுப்பிரமணியம் ஆகியோருடைய படைப்புகள் வெளிவந்தன. கவிதைகள், சிறுகதைகள், கட்டுரைகள், மொழிபெயர்ப்புகள், விமர்சனங்கள், அறிமுகங்கள் என்பன கணையாழியில் வெளிவருகின்றன.

ஆசிரியர்கள்
-----------

தி. ஜானகிராமன், அசோகமித்திரன் ஆகியோர் கணையாழியில் ஆசிரியராகப் பணிபுரிந்தவர்கள் என்பது குறிப்பிடத்தக்கது.

மீண்டும் கணையாழி
----------------

கணையாழி, இப்பொழுதும் தொடர்ந்து வெளிவரும் ஒரு மாதாந்த இலக்கிய இதழாகும். இப்பொழுது, தசரா அறக்கட்டளையினரால் கணையாழி வெளியிடப்படுகிறது. ஒரு சில ஆண்டுகளாக வெளியிடப்படாதிருந்த கணையாழி இதழ் 2011, ஏப்ரல் 14 முதல் மீண்டும் வெளிவரத் தொடங்கியது. இதன் புதிய ஆசிரியர் குழுவில் ம. இராசேந்திரன், கவிஞர் சிற்பி, மு. ராமசுவாமி,  ட்ராட்ஸ்கி மருது, கி. நாச்சிமுத்து, பிரசன்னா ராமசாமி, சுபாஷினி ட்ரெம்மல் ஆகியோர் உள்ளனர்.

**நிறுவனர் :** கி. கஸ்தூரி ரங்கன் , **பதிப்பாளர்:** ம. இராசேந்திரன், **ஆசிரியர்:** மய்திலி ராசேந்திரன், **நிருவகை ஆசிரியர்:** உரு. அரசவேந்தன், **துணை ஆசிரியர்கள்:** வேல் கண்ணன், ஜீவ கரிகாலன், **ஆசிரியர் குழு:** மு. ராமசாமி, ட்ராஸகி மருது, கி. நாச்சிமுத்து, சுபாஷிணி, நா. கண்ணன், சாந்தி சித்ரா, க. முத்துக்கிருஷ்ணன். **ஆலோசகர்கள்:** கே. எஸ். சுப்பிரமணியன், வ. ஜெயதேவன், ரெ. பாலகிருஷ்ணன், சு. சங்கரவடிவேலு, நா. சுவாமிநாதன், தமன் பிரகாஷ், கவிதா சொக்கலிங்கம். **அயலக ஆலோசகர்கள்:** எம். ஏ. முஸ்தபா(சிங்கப்பூர்), கார்த்திகா பார்த்திபன் (கனடா). **உதவி ஆசிரியர்:** ரமேஷ் ரக்சன். **இதழழகு;** கோபு ராசுவேல், **சட்ட ஆலோசகர்:** வழக்கறிஞர் அ. பன்னீர்செல்வம். **மேலாளர் இரா;** ஜெகன்.

வெளி இணைப்புக்கள்
-----------------

* தமிழில் சிறு பத்திரிகைகள் நூலில், கணையாழி குறித்த கட்டுரை

|  |  |  |
| --- | --- | --- |
|  |  | *இது பரவலான இதழ் பற்றிய குறுங்கட்டுரை. நீங்கள் விக்கிப்பீடியாவின் இக்கட்டுரையை வளர்க்க உதவலாம்*. |
**அகோகைட்டு** (*Akaogiite*) என்பது மிகவும் அரிதான ஒரு கனிமமாகும். இது தைட்டானியம் ஈராக்சைடின் (TiO2) இயற்கை வடிவங்களில் ஒன்றாகும். பன்னாட்டு கனிமவியல் சங்கத்தின் கனிம குறியீடுகளின் பட்டியலில் இது Aka என்ற குறியீட்டால் குறிக்கப்படுகிறது.)
அணாடேசு, புருக்கைட்டு, உயரழுத்த இரண்டாம் நிலை தைட்டானியம் ஈராக்சைடு ஆகியவற்றோடு இணைந்து இதுவும் தைட்டானியம் ஈராக்சைடின் ஓர் உயரழுத்த பல்லுருவாக்கமாகத் திகழ்கிறது. உரூட்டைல் என்பது TiO2 இன் நிலையான பல்லுருவமாகும். இது பொதுவாக நிலையான வெப்பநிலை மற்றும் அழுத்தங்களில் காணப்படுகிறது.

செருமன் நாட்டிலுள்ள விண்கல் பள்ளமான நார்ட்லிங்கர் ரைசு விண்கல்வீழ் பள்ளத்தில் அகோகைட்டை காணலாம். அங்கு விண்கல் தாக்கத்தின் போது ஏற்பட்ட தீவிர அழுத்தம் இதன் உருவாக்கத்தை அனுமதித்தது.

மேற்கோள்கள்
-----------

1. ↑  Warr, L.N. (2021). "IMA-CNMNC approved mineral symbols". *Mineralogical Magazine* **85** (3): 291–320. doi:10.1180/mgm.2021.43. Bibcode: 2021MinM...85..291W.
2. 1 2  El Goresy, A. Dubrovinsky, L. Gillet, P. Graup, G. and Chen, M. 2010: Akaogiite: An ultra-dense polymorph of TiO2 with the baddeleyite-type structure, in shocked garnet gneiss from the Ries Crater, Germany. American Mineralogist 95(5-6), 892-895
3. 1 2  Mindat, Akaogiite,
4. ↑  Mindat, TiO2 II,
**கணேசன் வெங்கடராமன்** இந்தியாவின் சுருங்கிய பொருள் இயற்பியலாளரும், எழுத்தாளரும், ஸ்ரீ சத்ய சாய் பல்கலைக்கழகத்தின் முன்னாள் துணைவேந்தரும் ஆவார். இந்திய தேசிய அறிவியல் கழகம், இந்திய அறிவியல் கழகம் ஆகியவற்றின் தேர்ந்தெடுக்கப்பட்ட சகாவும் ஆவார்.  வெங்கடராமன் ஜவகர்லால் நேரு சகா, பல்கலைக்கழக மானியக் குழுவின் சர் சிவி ராமன் பரிசு , இந்திய தேசிய அறிவியல் கழகத்தின் அறிவியல் பிரபலத்திற்கான இந்திரா காந்தி பரிசு ஆகியவற்றைப் பெற்றவர். இந்திய அரசு 1991ஆம் ஆண்டில் இவருக்கு நான்காவது உயரிய விருதான பத்மசிறீ விருதினை வழங்கியது.

சுயசரிதை
--------

கணேசன் வெங்கடராமன் 6 அக்டோபர் 1932 இல், தென் இந்திய மாநிலமான தமிழ்நாட்டில் மதுரையில் பிறந்தார். முதுகலைப் பட்டத்திற்குப் பிறகு, இவர் கல்பாக்கம் பாபா அணு ஆராய்ச்சி மையம், இந்திரா காந்தி அணு ஆராய்ச்சி மையம் உள்ளிட்ட பல்வேறு நிலையங்களில் பணிபுரிந்தார், அங்கு இவர் இயற்பியல், மின்னணுவியல் மற்றும் கருவி குழுவின் இயக்குனராக பணியாற்றினார். இந்த காலகட்டத்தில், இவர் தனது முனைவர் பட்ட ஆராய்ச்சியைத் தொடர்ந்தார். 1966ஆம் ஆண்டில் மும்பை பல்கலைக்கழகத்தில் சுருக்கப்பட்ட பொருள் இயற்பியலில் முனைவர் பட்டம் பெற்றார். பின்னர், இவர் பாதுகாப்பு ஆராய்ச்சி மற்றும் வளர்ச்சி அமைப்பின் மேம்பட்ட எண் ஆராய்ச்சி மற்றும் பகுப்பாய்வு குழுவின் இயக்குனராக நியமிக்கப்பட்டார். அரசுப் பணியிலிருந்து ஓய்வு பெற்ற பிறகு, இவர் ஸ்ரீ சத்ய சாய் பல்கலைக்கழகத்தின் துணைவேந்தராகவும் கௌரவப் பேராசிரியராகவும் பணியாற்றினார்.

இவற்றையும் காண்க
----------------

* பாபா அணு ஆராய்ச்சி மையம்
* இந்திரா காந்தி அணு ஆராய்ச்சி மையம்
* பாதுகாப்பு ஆராய்ச்சி மற்றும் வளர்ச்சி அமைப்பு

மேற்கோள்கள்
-----------

1. 1 2 3 4 5  "INSA profile". Indian National Science Academy. 2015. 13 August 2016 அன்று மூலம் பரணிடப்பட்டது. 2 October 2015 அன்று பார்க்கப்பட்டது.
2. 1 2  "IAS Fellow". Indian Academy of Sciences. 2015. 2 October 2015 அன்று பார்க்கப்பட்டது.
3. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
4. ↑  Ganeshan Venkataraman (1995). *Saha and His Formula*. Universities Press. பக். 194. பன்னாட்டுத் தரப்புத்தக எண்:9788173710179. .
5. ↑  G. Venkataraman (1993). *A Hot Story*. Universities Press. பக். 134. பன்னாட்டுத் தரப்புத்தக எண்:9788173710100. .
அனேக நாடுகள் அல்லது அரசுகள் மொழி தொடர்பாக ஒரு கொள்கையைக் கொண்டிருக்கின்றன. பல நாடுகளில் அரசமைப்புச் சட்டத்திலேயே மொழிப் பயன்பாடு தொடர்பான கூற்றுக்கள் உண்டு. மொழிக் கொள்கை தவறாக அமையும் பொழுது, அது பெரும் பிரச்சினைகளுக்கு இட்டுச் செல்லலாம். இந்தியாவில் நடந்த இந்தி எதிர்ப்பு போராட்டங்கள், இலங்கையில் வெடித்த ஈழப்போராட்டம் ஆகியவற்றுக்கு அந்த நாடுகளின் ஏற்றுக்கொள்ளப்படாத மொழிக் கொள்கைகள் காரணமாக அமைந்தன. இன்றைய காலகட்டத்தில் பல நாடுகள் பன்மொழிகளையும் பாதுகாக்கும் பண்புடனேயே சட்டங்களை அமைக்க முனைகின்றன.

மொழி உரிமை
----------

மொழி உரிமை என்பது, ஒரு மொழி அல்லது பல மொழிகளை எந்த சூழலிலும் பயன்படுத்த அளிக்கப்படும் மனித மற்றும் சமூக உரிமை ஆகும்.
மொழி உரிமை + மனித உரிமை=மொழியியல் மனித உரிமை.
அனைத்து மொழி உரிமைகளும் மொழியியல் மனித உரிமை ஆகாது,ஆனால் அனைத்து மொழியியல் மனித உரிமைகளும் மொழி உரிமை ஆகும்.மொழி சார்ந்த உரிமைகளுக்கு எடுத்துக்காட்டு மொழி அடையாளம்,தாய் மொழி அணுகுமுறை,எந்த மொழியயையும் கட்டயாப்படுத்தி திணிக்காமை,மொழி அடிப்படையில் முறையான முதன்மை கல்விக்கான அணுகல் மற்றும் சிறுபான்மை மொழிக் குழுக்களை தனித்துவமான குழுக்களாக நிலைநிறுத்தும் உரிமை முதலியனவாகும்.

மொழியியல் உரிமைகளின் உலகளாவிய பிரகடனத்தை, ஸ்பானியா நாட்டிலுள்ள பார்சிலோனா நகரில் ஐக்கிய நாடுகள் கல்வி, அறிவியல், பண்பாட்டு நிறுவனம் ஜூன் 6,1996 அன்று அங்கீகரித்தது..

அரச மொழி
--------

ஒரு அரசின் மொழிக் கொள்கை அரச மொழியை தீர்மானிக்கிறது. அரச மொழி என்பது ஒரு அரசின் நாளாந்த அலுவல்கள் நடைபெறும் மொழி ஆகும். எடுத்துக்காட்டாக தமிழ்நாடு அரசு தமிழ் மொழியை அரச மொழியாக கொண்டுள்ளது.

இணைப்பு மொழி
------------

மொழிக் கொள்கை இணைப்பு மொழியையும் வரையறை செய்யலாம். இந்தியாவில் ஆங்கிலம் அல்லது இந்தி நடுவண் அரசுக்கும் தமிழ்நாடு அரசுக்கும் இணைப்பு மொழிகளாக இருக்கின்றன.

மேற்கோள்கள்
-----------
கர்நாடக மாநிலத்தில் வீர சைவத்தை பின்பற்றி சிவனையே கணவராக கருதியவர். கன்னட மொழியில் பக்தி இலக்கியம் படைத்தவர் அக்கம்மாதேவி.

பிறப்பு
-------

கருநாடக மாநிலத்தில் உடுதடி என்ற ஊரில், வீரசைவ மரபைச் சேர்நத நிர்மலன், சுமதி என்பவர்களுக்கு மகளாகப் பிறந்தார். இளமையிலேயே சிவபெருமானிடம் காதல் கொண்டு, அவரைத் தம் கணவராகக் கருதி வளர்ந்து வந்தார். பக்தி, கல்வி, வீரசைவ சமய அறிவு, இலக்கியப் படைப்பாற்றல் ஆகிய பண்புகளைப் பெற்றுச் சிறந்து விளங்கினார்.

அக்கமாதேவி
----------

வீரசைவத்தை வளர்த்தவர்களில் ஒருவர் என்னும் பாராட்டைப் பெற்று, கருநாடக நாட்டு மக்களால், 'அக்கா' என்று அன்போடு அழைக்கப்பட்டார். எனவே, 'மகாதேவியக்கா' என்றும், 'அக்கமாதேவி' என்ம் குறிப்பிடப் பெறுகின்றார்.
அக்கமாதேவிக்குத் திருமணம் நடந்தது என்றும், நடக்கவில்லை என்றும் இருவேறு கருத்துகள் உள. ஆனால், அவர் இளமைப் பருவத்திலிருந்தே சிவபெருமானையே தம் கணவராகக் கருதியிந்ததையே அவரது பாடல்கள் புலப்படுகின்றன.

இறைவனுடன் கலத்தல்
-----------------

அக்கமாதேவி கி.பி. பன்னிரண்டாம் நூற்றாண்டளவில் வாழ்ந்தவர். அக்காலத்தில் கன்னட நாட்டில் சிறந்த சமுதாயச் சீர்திருத்தச் சிந்தனையாளராகவும், வீரசைவ சமய ஞானியாகவும் விளங்கிய பசவண்ணர் என்பவர் வாழ்ந்த கல்யாண் நகர் சென்றடைந்தார் அக்கமாதேவி. அங்கு வீரசைவ அடியார்களாகிய பசவர், பிரபுதேவர் ஆகியோருடன் உரையாடி மகிழ்ந்தார். பின்னர் ஸ்ரீசைலம் சென்று, இறைவனுடன் இணைந்தார்.

படைப்புகள்
----------

அக்கமாதேவியின் படைப்புகள் வசன இலக்கிய வகையச் சார்ந்தது. 316 வசனங்கள் யோகாங்கதிரி விரி, சிருட்டி பற்றிய வசனம் கன்னட இலக்கியத்தில் இடம்பெறுகின்றன. 

அழகு என்பது 

"கண்ணுக்கழகு குருவையும் பெரியோரையும் காணுதல்

காதுக்கழகு பெரியோரின் புகழ்ப்பாடல்களைக் கேட்டல்

சொல்லுக்கழகு உண்மை பேசுதல்'

உரையாடலுக் கழகு நல்ல பக்தர்களின் சொற்களைக் கூறல்

வாழும் வாழ்க்கைக்கு அழகு நல்லோர் தொடர்பு

இவையற்ற வாழ்க்கை வாழ்தல்

எதற்குப் பயனய்யா, சென்னமல்லிகார்ச்சுனா!" 

என்று ஸ்ரீசைலத்தில் கோவில் கொண்டுள்ள இறைவனின் திருநாமத்தை ஈற்றில் வைத்து வசனத்தில் இயம்புகிறார். சமயத்சாதனை, இலக்கியச் சாதனை, பெண் ஆன்ம உரிமைச் சாதனை இம்மூன்றும் அக்கம்மாதேவியாரின் சாதனைகள் என கூறலாம்.

மேற்கோள்கள்
-----------

1. வீரசைவம் 

2. அக்கமாதேவி
[*தொடர்பிழந்த இணைப்பு*]

3. ஸ்ரீசைலம்
[*தொடர்பிழந்த இணைப்பு*]

4. யோகாங்கதிரி விரி
**டெசு-மார்டின் ஆக்சிசனேற்றம்** *( Dess–Martin oxidation)* என்பது டெசு-மார்டின் பீரியாடினேன் என்ற வினைப்பொருளைப் பயன்படுத்தி முதனிலை ஆல்ககால்களை ஆல்டிகைடுகளாகவும், இரண்டாம் நிலை ஆல்ககால்களை கீட்டோன்களாகவும் மாற்றுகின்ற கரிம வேதியியல் வினையாகும். அமெரிக்க வேதியியலர்களான டேனியல் பெஞ்சமின் டெசுவும் யேம்சு குல்லன் மார்டினும் கண்டுபிடித்த காரணத்தால் இவ்வினை டெசு-மார்டின் ஆக்சிசனேற்ற வினை என்ற பெயரைப் பெற்றது. இவர்கள் 1983 ஆம் ஆண்டில் பீரியோடினேன் வினைப்பொருளைக் கண்டுபிடித்தனர்.

வினைத் திட்டம்
தண்ணீரை உபயோகித்து டெசு-மார்டின் ஆக்சிசனேற்ற வினையை முடுக்கிவிடும் முறையை மேயரும் சிகிரீபரும் செய்து காட்டினர் .

மேற்கோள்கள்
-----------

1. ↑  Dess, Daniel B.; Martin, James C. (1983). "Readily accessible 12-I-5 oxidant for the conversion of primary and secondary alcohols to aldehydes and ketones". *J. Org. Chem.* **48** (22): 4155–4156. doi:10.1021/jo00170a070.
2. ↑  Meyer, Stephanie D.; Schreiber, Stuart L. (1994). "Acceleration of the Dess-Martin Oxidation by Water". *J. Org. Chem.* **59** (24): 7549–7552. doi:10.1021/jo00103a067.
**அறிவு மேலாண்மை** (Knowledge Management) என்பது, நிறுவனங்கள், தமது அறிவையும், அவற்றை அறிந்துகொண்ட முறை பற்றிய தகவல்களையும்; அடையாளம் காண்பதற்கும், உருவாக்குவதற்கும், வழங்குவதற்கும், பயன்படுத்துவதற்கும் கைக்கொள்ளுகின்ற நடைமுறைகளை உள்ளடக்கிய ஒன்றாகும். 1995 ஆம் ஆண்டிலிருந்து இது ஒரு தனித் துறையாக வளர்ந்துள்ளது. இதனைக் கற்பிப்பதற்கான பல்கலைக்கழகப் பாட நெறிகளும்; தொழில்சார், கல்விசார் வெளியீடுகளும் உள்ளன. பல பெரிய நிறுவனங்கள் அறிவு மேலாண்மைக்கு என வளங்களை ஒதுக்குகின்றன. பொதுவாக நிறுவனங்கள் இதனை, தகவல் தொழில்நுட்பம், மனிதவள மேலாண்மை, வணிக வியூகம் (Business strategy) போன்ற பிரிவுகளின் கீழ் நடைமுறைப்படுத்துகின்றன. தற்போது அறிவு மேலாண்மைத் துறை பல கோடிகள் மதிப்புள்ள உலகு தழுவிய சந்தை வாய்ப்பைக் கொண்டுள்ளது.

அறிவு மேலாண்மைத் திட்டங்கள் பொதுவாக, செயற்றிறன் மேம்பாடு, சாதகமான போட்டிநிலை, புத்தாக்கம், வளர்ச்சிக்கான நிகழ்முறைகள், அறிந்துகொண்டவற்றைத் திட்டங்களிடையே பயன்படுத்துதல், கூட்டு நடைமுறைகளின் பொதுவான வளர்ச்சி போன்ற நிறுவன இலக்குகளுடன் பிணைக்கின்றன. இது பொதுவாகக் கற்கும் நிறுவனங்கள், வாழ்நாள் கல்வி, தொடர் மேம்பாடு போன்ற கருத்துருக்களுடன் தொடர்புபட்டுக் காணப்படுகிறது. அறிவை மேலாண்மை செய்வதற்குக் கொடுக்கப்படும் கூடிய முக்கியத்துவமும்; அறிவு, தகவல், சைகைகள் முதலியவற்றின் தொடர்ச்சியான வருகைக்கான வழிகளை உருவாக்கி மேம்படுத்தும் போக்கும் அறிவு மேலாண்மையை, நிறுவனம்சார் அறிவுபெறல் என்பதிலிருந்து வேறுபடுத்துகின்றன.

வரைவிலக்கணம்
------------

அறிவு மேலாண்மை தொடர்பில், ஒருமனதான வரைவிலக்கணம் எதுவும் இன்றிப் பரவலான சிந்தனைப் போக்கு நிலவுகிறது. தனிப்பட்டவர் அல்லது சிந்தனைக் குழுக்களுக்கு ஏற்ப அறிவு மேலாண்மை குறித்த அணுகுமுறைகளும் மாறுகின்றன. இதனைப் பின்வரும் நோக்குநிலைகளில் இருந்து பார்க்கமுடியும்.

* **நுட்பமைய நோக்கு**: இது தொழில் நுட்பத்தை மையப்படுத்திய ஒரு நோக்கு ஆகும். இது அறிவுப்பகிர்வு / வளர்ச்சி மேம்பாட்டுக்கு வாய்ப்பானது.
* **அமைப்புசார் நோக்கு**: அறிவு நிகழ்முறைகளின் வசதிக்கு அமைப்புக்கள் எவ்வாறு வடிவமைக்கப்படவேண்டும், எத்தகைய அமைப்பு எவ்வாறான நிகழ்முறைகளுடன் ஒத்துபோகக் கூடியது போன்றவை சார்ந்த நோக்கு.
* **சூழல்சார் நோக்கு**: மக்களிடையேயான தொடர்பாடல், அடையாளம், அறிவு, சூழல் காரணிகள் போன்றவற்றை ஒரு சிக்கலான நெகிழ் தொகுதியாக (complex adaptive system) நோக்குதல்.

தரவு, தகவல், அறிவு, மெய்யறிவு
-----------------------------
**டெட்டெர்பொரோ**  (Teterboro) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 3.000 சதுர கிலோ மீற்றர் பரப்பளவைக் கொண்டுள்ளது. இதில் 2.907 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.003 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 67 ஆகும். டெட்டெர்பொரோ நகரத்தின் மக்கள் தொகை அடர்த்தி ஒரு கிலோ மீற்றருக்கு 22.4 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
ஓர்தி ரி சூலம் துரோ கி யா கவும் பே ரா சி ரி யரும்

நம்பி க்கை துரோ கி யும் ஆவா ர் .இவர் கட்டப்பா பல்கலை க்கழகதி ல் சே ர்ந்து கூட

சே ர்ந்து சா ப்பி ட்டவர்களி டம் எப்படி கமுக்கமா க துரரோ கம் செ ய்வது என்ற

ஆரா ய்ச்சி க் கொ ள்கை க்கா ன துணை க் கல்வி ப் புரவலர் ஆகவும் கட்டப்பா

வா னி யற்பி யல் மை யப் பே ரா சி ரி யரா கவும் இருந்தா ர். இவர் கடல் கடந்து

துரோ கம் செ ய்வதி ல் கட்டப்பா பழ்கலை கழகத்தி ன் மா ணவர் குழுவி ன்

தலை வரா கவும் இருந்துள்ளா ர். மே லும் கன்ணிமை கும் நே ரத்தி ல் எப்படி

துரோ கம் செ ய்வது தொ ழி ல்நுட்பத்தை பயன்படுத்தி துரோ கம் செ ய்வது மே லும்

தன்னுடன் வே லை செ ய்யும் நண்பர்களி ன் கா தலியை கா தலனுகே தெ ரி யா மல்

கரெ க்ட் செ ய்வது போ ன்றவற்றி ல் கி ல்லா டி ஆவா ர்.மே லும் அவர் செ ய்த

லீலை கள் பற்றி தொ ல்லியல் நி புணர்கள் ஆரா ய்ச்சி செ ய்து வருகி ன்றன. இவர்

கா தலித்த கா தலிகளி ன் எண்ணிக்கை கணக்கி டப்பட்டு வருகி ன்றன.

.

.

மேற்கோள்கள்
-----------

1. 1 2  Overbye, Dennis. "John Huchra Dies at 61; Maps Altered Ideas on Universe", *த நியூயார்க் டைம்ஸ்*, October 13, 2010. Accessed October 14, 2010.

வெளி இணைப்புகள்
---------------

* Huchra's page at the Harvard-Smithsonian Center for Astrophysics site
* AAS Officers பரணிடப்பட்டது 2010-10-25 at the வந்தவழி இயந்திரம்
* Obituary in the Boston Globe
* Obituary in the New York Times
* Huchra's papers, from ADS, sorted by citations
* Last Word, 05/11/2010. BBC Radio 4. Matthew Bannister on Ted Sorenson, Maurice Murphy, John Huchra and Ronnie Clayton.
ஒரு நடன நிகழ்ச்சியில் ஆஸ்னட் எல்கபீர் 
**ஆஸ்னட் எல்கபீர் (Osnat Elkabir**) ஒரு இசுரேலியப் பாடகரும், நடனக் கலைஞரும், ஓவியரும், நாடக இயக்குனரும் ஆவார். இவர் பத்து ஆண்டுகளுக்கும் மேலாக இந்தியாவில் பாரம்பரிய இந்திய நடனத்தையும், இசையையும் பயின்றார். தற்போது இவர் டெல் அவிவ் பல்கலைக்கழகத்தில் இந்திய நாடகம், நடனம் மற்றும் இசையைக் கற்பிக்கிறார் .

படிப்பும், ஆரம்பகால வாழ்க்கையும்
--------------------------------

1990 ஆம் ஆண்டில் இந்தியாவுக்கு வந்த இவர் உத்தரபாராவில் (கொல்கத்தாவுக்குஅருகிலுள்ள ஒரு சிறிய நகரம்) புத்ததேவ் சைதன்யா என்பவரிடமிருந்து பிரமாரி ஓவியம் படிக்கத் தொடங்கினார்.  புகழ்பெற்ற கலைக் குடும்பத்திலிருந்து வந்த புத்ததேவ் ஒரு ஓவியரும், நடனக் கலைஞரும், இசைக்கலைஞருமாவார். அவர் தனது தந்தையின் பிரமாரி ஓவியத்தின் நுட்பத்தை உருவாக்கினார். இது தாந்த்ரீக தாக்கங்களுடன் மேம்பட்ட முறைகளை அடிப்படையாகக் கொண்டது. தனது ஓவியப் பாடங்களைத் தொடர்ந்து, ஆஸ்னட், புத்ததேவிடமிருந்து பிரமாரி கதக் நடனத்தைப் படிக்கத் தொடங்கினார். இவர் தனது ஆசிரியருடனும், அவரது மனைவியான, ஜெர்மனியில் பிறந்த கிறிஸ்டா சைதன்யா ஆகியோருடன் இந்தியாவில் பல்வேறு இடங்களில் நிகழ்ச்சிகளை நடத்தினார்.

1990 களில் இவர் பிஜ்னாவின் மறைந்த இராஜாவான சத்ரபதி சிங்கிடமிருந்து பக்கவாத்தியம் கற்றுக் கொண்டார். இந்திய இசை மற்றும் நடனம் ஆகியவற்றில் தனது இளங்கலை மற்றும் முதுகலை பட்டங்களைப் பெற்றார். மேலும் புகழ்பெற்ற துருபாத் பாடகரும், மறைந்த ஜியா மொஹியுதீன் தாகரின் சீடரும், பனாரசு இந்து பல்கலைக்கழகத்தில் இசை பீடத்தின் தலைவருமான பேராசிரியர் இரித்விக் சன்யால் என்பவரிடமிருந்து துருபாத் பாடலைப் பயின்றார்.

கலைச் செயல்பாடு
---------------

 கங்கை ஆற்றில் துருபாத் பாடுகிறார்
1990களின் பிற்பகுதியிலிருந்து, இவர் தனது நேரத்தை இந்தியாவிற்கும் இசுரேலுக்கும் இடையில் பிரித்து வருகிறார். இவர் இசுரேல் மற்றும் வெளிநாடுகளில் பல்வேறு இடங்களில் இந்திய பாரம்பரிய நடனம் மற்றும் துருபாத் பாடல் நிகழ்ச்சிகளை நிகழ்த்தி வருகிறார். ரிமோன் ஜாஸ் இசை மற்றும் தற்கால இசைக்கானப் பள்ளி, லெவின்ஸ்கி கல்லூரி, டெல் அவிவ் பல்கலைக்கழகம் மற்றும் பல்வேறு நிறுவனங்களில் விரிவுரை மற்றும் கற்பித்தல் பணிகளையும் மேற்கொள்கிறார்..

2002, 2003 மற்றும் 2004 ஆம் ஆண்டுகளில், இசுரேலின் அக்கோ நகரில் ஆண்டுதோறும் நடைபெறும் "மாற்று நாடகத்திற்கான பொது மொழி" என்ற தலைப்பில் நாடக நிகழ்ச்சிகளை இயக்கியுள்ளார். இந்த திட்டத்தில் இளம் இசுரேலிய முஸ்லீம், யூத மற்றும் கிறிஸ்தவ நடிகர்கள் ஈடுபடுத்தப்பட்டனர். மேலும், இந்திய நாடக நுட்பங்கள் மற்றும் கருப்பொருள்களைப் பயன்படுத்தினர்.

2003ஆம் ஆண்டில், *வேர் தி டூ ரிவர்ஸ் மீட்*, என்ற இவரது இந்திய நினைவுக் குறிப்புகளைப் பற்றிய புத்தகம் வெளியிடப்பட்டது. 2004ஆம் ஆண்டில் இவர் தொடக்கப் பள்ளிக்கான இந்திய புவியியல் பாடப்புத்தகத்தின் வடிவமைப்பில் ஸ்வியா பைன் என்பவருட இணைந்து பணியாற்றினார். தற்போது இவர் டெல் அவிவில் வசிக்கிறார். தற்போது குழந்தைகள் பல்லூடகத் திட்டத்தில் பணிபுரிகிறார்.

மேலும் காண்க
------------

* இந்துஸ்தானி இசை
* இந்தியாவில் நடனம்
* உருத்ர வீணை
* காந்தர்வ வேதம்

குறிப்புகள்
-----------

1. ↑

வெளி இணைப்புகள்
---------------

* Dagar Family Website
* A chapter from the book *Where The Two Rivers Meet* (In Hebrew)
* .youtube.com/watch?v=W5ydLxuhS6Q Video: Live performance] with Dudu Elkabir

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Israel
* United States

 |
**அறிவியல் மேலாண்மை** (*Scientific management*) தொழில் உற்பத்தித்திறனை அதிகரிக்கும் நோக்கோடு பிரெடெரிக் வின்சுலோ டெய்லர் என்பார் 1880கள் மற்றும் 1890களில் உருவாக்கிய கோட்பாடு ஆகும். இது "டைலரிசம்" (*Taylorism*) அல்லது "டைலரின் ஒருங்கியம்" (*Taylor system*) என்றும் அழைக்கப்படும். இக்கொள்கை குறித்து அவர் எழுதிய ஷாப் மேனஜ்மென்ட்,(*Shop management-1905*), தி ப்ரின்சுபில்ஸ் ஒப் மேனஜ்மென்ட் (*The principles of management-1911*) ஆகிய நூல்களில் விவாதித்துள்ளார்.

மரபு வழிப்பட்ட, அச்சமூட்டும் விதிமுறைகளினால் ஆன முடிவெடுத்தலை கைவிட்டு, பணியாற்றும் இடத்தில் தனி நபரை கூர்மையாக கவனித்து அதன் மூலம் உருவாக்கப்படும் துல்லிய செய்முறை அடிப்படையிலேயே முடிவெடுக்க வேண்டும் என்று டெய்லர் கூறுகிறார்.தொழிலாளர்களின் நடவடிக்கைகளை கட்டுப்படுத்த மேலாண்மை நிர்வாகிகளுக்கு கிடைத்த ஒரு கருவி அறிவியல் மேலாண்மை ஆகும்.

நாம் செய்யும் ஒரு வேலையை சிறு கூறுகளாகப் பிரித்து ஒவ்வொரு சிறு கூறுக்கும் எவ்வளவு நேரம் ஆகிறது என்பதைக் கணக்கிட்டு அதன் மூலம் ஒரு வேலையை செய்வதற்கு ஒரு சராசரி மனிதனுக்கு எவ்வளவு காலம் பிடிக்கும் என்பதைக் கண்டறியும் முறையினை கில்பர்த் என்பவர் உருவாக்கினார்
இதற்கு நேரம் மற்றும் இயக்கம் பற்றிய ஆய்வு- (Time and Motion Study) என்று பெயர்.

மேற்கோள்கள்
-----------

1. ↑  பிரெடெரிக் வின்சுலோ டெய்லர் (1911). "*The Principles of Scientific Management*". *ஹார்ப்பர் & பிரதர்ஸ்*. 2009-02-26 அன்று மூலம் பரணிடப்பட்டது. 2009-08-24 அன்று பார்க்கப்பட்டது.
**மும்பை தடயவியல் அறிவியல் நிறுவனம்** (*Institute of Forensic Science, Mumbai*) இந்தியாவின் மும்பை நகரத்திலுள்ள மேடம் காமா சாலையில் அமைந்துள்ள உயர்கல்விக்கான ஒரு நிறுவனம் ஆகும். மகாராட்டிர மாநில அரசின் உயர்கல்வி மற்றும் தொழில்நுட்ப கல்வித் துறை இந்நிறுவனத்தை 2009 ஆம் ஆண்டு நிறுவியது. மும்பை பல்கலைக்கழகத்துடன் இணைக்கப்பட்டுள்ள இத்தடயவியல் அறிவியல் நிறுவனம் தடய அறிவியலில் இளம் அறிவியல் பட்டப் படிப்பும், தடய அறிவியல் முதுநிலை இரண்டு ஆண்டுகள் படிப்பையும் வழங்குகிறது. இரண்டாண்டு படிப்பில் பயிலும் இரண்டாம் ஆண்டு மாணவர்கள் பல்வேறு பிரிவுகளில் ஆய்வு ரீதியான நிபுணத்துவம் பெறுகின்றனர். தடய அறிவியல் மற்றும் சட்டம் தொடர்பான முதுகலை பட்டயப் படிப்பும், எண்ணிம மற்றும் இணைய தடயவியல் மற்றும் தொடர்புடைய சட்டம் தொடர்பான முதுநிலைக்குப் பிந்தைய பட்டயப்படிப்பும் இங்கு வழங்கப்படுகிறது. ஐ.எஃப்.எஸ்.சி மும்பை, அறிவியல் நிறுவனத்தின் வளாகத்தில் அமைந்துள்ளது. நகரத்தின் பாரம்பரிய கட்டிடங்களில் ஒன்றான மும்பை அறிவியல் கழக வளாகத்தில் நிறுவனம் அமைந்துள்ளது. மனித வள மேம்பாட்டு அமைச்சகம் நிறுவனத்திற்கு அங்கீகாரமும் வழங்கியுள்ளது.

நோக்கம்
-------

தடய அறிவியல் என்பது இந்தியாவில் வளர்ந்து வரும் ஒரு துறையாகும். தொழில்நுட்பத்தின் பற்றாக்குறை காரணமாக இன்னும் முழுமையடையாமல் உள்ளது. இந்தியாவில் தடயவியல் எதிர்காலத்தைப் பிரகாசமாக்க மாணவர்களுக்குப் பயிற்சியளிப்பது இந்நிறுவனத்தின் முதன்மை நோக்கமாகும்.

துறைகள்
-------

* தடயவியல் அறிவியல்
* எண்ணிம மற்றும் இணைய குற்றம்
* தடயவியல் வேதியியல்
* உளவியல் தடயவியல்
* தடயவியல் உயிரியல்
* தடயவியல் இயற்பியல்
* சட்டம்

மேற்கோள்கள்
-----------

1. ↑  "Institute of Forensic Science, Mumbai: Courses, Fees, Placements, Ranking, Admission 2021". *www.shiksha.com*. 2021-06-23 அன்று பார்க்கப்பட்டது.

வெளி இணைப்புகள்
---------------

* அறிவியல் நிறுவனம், மும்பை
[*தொடர்பிழந்த இணைப்பு*]
**டெட் (மாநாடு)** (TED – Technology, Entertainment, Design) என்பது தொழில்நுட்பம், பொழுதுபோக்கு மற்றும் வடிவமைப்பு என்று பொருள்படும் ஆங்கிலச் சொற்களின் முதல் எழுத்துகளின் கூட்டுச் சொல் ஆகும். இது தொழில்நுட்பம், மகிழ்கலைகள், வடிவமைப்பு ஆகிய துறைகளில் கவனம் செலுத்தும் அமைப்பு. இதன் டெட் மாநாடு புகழ் பெற்றது. அழைப்பின் பேரில் மட்டுமே கலந்து கொள்ள முடியும். இந்த மாநாட்டில் முதல் தர நுட்பவியலாளர்கள், அறிவியலாளர்கள், சமூகச் சேவையாளர்கள், அரசியல்வாதிகள் கலந்து கொண்டு 20 நிமிடத்துக்குள்ளே முக்கிய கருத்துருக்களைப் பற்றி உரையாற்றுவார்கள். இந்த உரைகள் இணையத்தில் இலவசமாகக் கிடைக்கின்றன.

குறிக்கோள் வாசகம்
-----------------

*மக்களிடையே சேரவேண்டிய மதிப்புமிக்க யோசனைகள்*

தமிழகத்தில்
-----------

தமிழகத்தில் சென்னை மாநகரில் சாய்ராம் பொறியிற் கல்லூரியில் டெட்எக்க்ஸ் (TEDX)எனப்படும் மாநாடு

டிசம்பர் 28ஆம் தேதி 2016ல் நடந்தது. இதில் 11 பேர் பங்குபெற்று உரையாற்றினர். .

மேற்கோள்கள்
-----------

1. ↑  Hefferman, Virginia (January 23, 2009). "Confessions of a TED addict". *The New York Times*.. பார்த்த நாள்: 2010-07-12.
2. ↑  "About TED: Who we are: Who owns TED". *TED: Ideas Worth Spreading*. TED Conferences, LLC. 25 October 2011 அன்று பார்க்கப்பட்டது.
3. ↑
4. ↑  "காப்பகப்படுத்தப்பட்ட நகல்". 2011-08-23 அன்று மூலம் பரணிடப்பட்டது. 2013-12-17 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***TED (conference)***   
என்பதின் ஊடகங்கள் உள்ளன. 

* டெட் இணையத்தளம்
* TED New York at Google Cultural Institute
**பன்னாட்டு உலக பழங்குடிகள் நாள்** ஒவ்வொரு ஆண்டும் ஆகஷ்டு 9ஆம் தேதி அனுசரிக்க ஐக்கிய நாடுகள் பொதுச் சபையில் திசம்பர் 1994 முன்மொழியப்பட்டு , 2007 செப்டம்பர் 13 அன்று ஏற்றுக் கொள்ளப்பட்டது. தொல்பழங்குடிகளான குறிஞ்சி நிலத்தின் குன்றகுறவர்களின் உரிமைகளை ஊக்குவிக்கவும், அவ்வுரிமைகளைப் பாதுகாக்கவும் இத் தினம் அனுசரிக்கப்படுகிறது. இந்நிகழ்வானது அப்பழங்குடி குறவர் மக்கள் சுற்றுச்சூழல் பாதுகாப்பு போன்ற உலக பிரச்சினைகளின் எடுக்கும் நல்லெண்ண முடிவுகளுக்கு அங்கீகாரமாகப் பார்க்கப்படுகிறது.

ஐந்திணை நிலம் குறிஞ்சி,முல்லை, மருதம்,நெய்தல்,பாலை நிலத்தில் வாழ்ந்தவர்கள் வேடுவர் என்ற குறவர்கள் இவர்களே மூத்தபழங்குடியினர் ஆவர். உலகில் இத்தகைய மக்கள் அதிக எண்ணிக்கையில் வாழ்கின்றனர். ஒவ்வொரு மாநிலத்திலும் ஒவ்வொரு அழைப்பு பெயர்களில் வாழ்ந்து வருகின்றனர்.உலகில் முதலில் தோன்றிய மக்களே பழங்குடி குறவர்கள்

```
 இவர்களுக்கான எழுச்சி நாள் உலகம் முழுவதும் ஆகஸ்ட் 9 அன்று  பழங்குடி குறவர் தினம் கொண்டாடப்படுகின்றது. 
```

மேற்கோள்கள்
-----------

1. ↑  "வனமக்கள் வாழ்க்கை வளம்பெற". *பெ.சண்முகம்*. தீக்கதிர் தமிழ் நாளிதழ். 9 ஆகத்து 2014. p. 4. 2016-03-06 அன்று மூலம் பரணிடப்பட்டது. 9 ஆகத்து 2014 அன்று பார்க்கப்பட்டது.
2. ↑  "Background - International Day of the World's Indigenous People". United Nations. 9 August 2011 அன்று பார்க்கப்பட்டது.
**பன்னாட்டு இரைச்சல் விழிப்புணர்வு நாள்** (International Noise Awareness Day) என்பது உலகளாவிய ஒரு பரப்புரையாகும். இது  1996 ஆம் ஆண்டு செனட் ஆஃப் ஹியரிங் அண்ட் கம்யூனிகேஷன் (சி.சி.சி)-ஆல் நிறுவப்பட்டது.  மக்களின் நலன் மற்றும் ஆரோக்கியத்தை நோக்கத்திற்காக இரைச்சல் குறித்த விழிப்புணர்வை ஏற்படுத்துவது இதன் நோக்கமாகும். இரைச்சல் பல வழிகளில் மக்களை பாதிக்கிறது, குறிப்பாக இதனால் பொதுமக்களுக்கு காது கேளாமை மற்றும் எரிச்சல் போன்றவற்றை அடைகின்றனர். உலகளாவிய ரீதியில், இந்த நிகழ்வில் பல்வேறு நடவடிக்கைகளால் பங்கேற்க மக்கள் அழைக்கப்படுகிறார்கள்: இந்த நிகழ்வில்  ஒலி மருத்துவ நிபுணர்கள், பொது சுகாதார துறையினர், நிபுணர்கள் போன்றோரால் சுவரோட்டிகள் போன்ற நடவடிக்கைகள் வழியாக இரைச்சல் அளவை அளவிடும் நடவடிக்கைகள் போன்ற செயல்களில் ஈடுபட பல்கலைக்கழகங்கள் மற்றும் பாடசாலைகள் போன்ற இடங்களிலும் பொது மக்களிடமும் பங்கேற்க அழைத்து பரப்புரை மேற்கொள்ளப்படுகிறது. இரைச்சல் நாளானது ஒவ்வொரு ஆண்டும் ஏப்ரல் மாதம் கடைசி புதன்கிழமை அன்று அனுசரிக்கப்படுகிறது. இரைச்சலைப் பற்றி மட்டுமல்லாமல், இரைச்சலைக் குறைப்பதிலும் கவனம் செலுத்தும் நோக்கத்துடன் பிரேசில், சிலி, ஜெர்மனி, இத்தாலி, ஸ்பெயின் மற்றும் அமெரிக்கா போன்ற உலகில் உள்ள பல நாடுகளில் ஏற்பாடு செய்யப்பட்டுள்ளது. இது சம்பந்தமான நிகழ்வுகள் கடந்த வருடங்களில் சிங்கப்பூர் மற்றும் ஆஸ்திரேலியா உட்பட ஆசிய நாடுகளிலும் நடந்துள்ளன.

மேற்காேள்கள்
------------

வெளி இணைப்புகள்
---------------

* Awareness: Noise health effects. Beyond annoyance
* International Noise Awareness Day in Brazil பரணிடப்பட்டது 2016-01-17 at the வந்தவழி இயந்திரம்
* International Noise Awareness Day in Germany
* European acoustic association பரணிடப்பட்டது 2017-07-08 at the வந்தவழி இயந்திரம்
* The noisiest country in the world survey
* International Noise Awareness Day பரணிடப்பட்டது 2016-03-04 at the வந்தவழி இயந்திரம்
* World Listening Project
* Center for hearing and communication - International Noise Awareness Day
* American Speech-Language-Hearing Association
**ஜான் டைலர் (**Jane Taylor (செப்டமபர் 23, 1783 – ஏப்ரல் 13, 1824)) என்பவர் ஆங்கில கவிஞர் மற்றும் புதின எழுத்தாளர் ஆவார். உலகப்புகழ் பெற்ற டுவிங்கிள், டுவிங்கிள், லிட்டில் ஸ்டார் எனும் பாடலை எழுதியதன் மூலம் பரவலாக அறியப்படுகிறார். முந்தைய காலங்களில் இவரும் இவருடைய சகோதரியும் அன் டைலரும் இணைந்து கவிதைகளை எழுதியதால் டுவிங்கிள் டுவிங்கிள் பாடலுக்குறிய ஆசிரியர் யார் என்பதில் பலமுறை குழப்பம் ஏற்படுவதுண்டு.

ஆரம்பகால வாழ்க்கை
-----------------

இவர் செப்டமபர் 23, 1783இல் இலண்டனில் பிறந்தார். பின் தனது குடும்பத்துடன் இங்கிலாந்தில் உள்ள லவென்ஹாமில் தங்கினார்.அங்கு தற்போதும் இவர் பிறந்த வீடானது கட்சிக்கு வைக்கப்பட்டுள்ளது. இவரின் தாய் அன் டைலரும் எழுத்தாளர் ஆவார். பின் ஜான் டைலர் கோல்செஸ்டரில் வாழ்ந்து வந்தார். அங்குதான் ஒலி இயைபு எழுதப்பட்டிருக்கலாம் என நம்பப்படுகிறது. இருந்தபோதிலும் ஆன்கர் மற்றும் லன்ஹாமிலும் எழுதப்பட்டிருக்கலாம் எனவும் நம்பப்படுகிறது. இவருடைய தட்ந்தை ஐசக் டைலர் , செதுக்கு பணியாளர். ஓவியர் மற்றும் மந்திரி தாய் அன் டைலர் (1757-1830) நீதி மற்றும் மத போதனைகள் கொண்ட நூல் மற்றும் இரு புதினங்கள் உட்பட ஏழு நூல்களை எழுதியுள்ளார்.

சான்றுகள்
---------

1. ↑  "ஜான் டைலர்-குறிப்பு". Unknown parameter `|wesite=` ignored (உதவி)
2. ↑  Dutch Quarter
3. ↑  ODNB entry for Taylor, Ann (1757–1830), by Robin Taylor Gilbert Retrieved 27 May 2013. Pay-walled.

வெளியிணைப்புகள்
---------------

* குட்டன்பேர்க் திட்டத்தில் Jane Taylor இன் படைப்புகள்
* ஆக்கங்கள் ஜான் டைலர் இணைய ஆவணகத்தில்
* Works by ஜான் டைலர் at LibriVox (public domain audiobooks)
* *லில்ட்டில் அண்ட் அதர் போயம்ஸ்* அமெரிக்கக் காங்கிரசு நூலகம்
**பன்சிலால் வர்மா** (Bansilal Verma) மேலும், **சாக்கோர்** என்ற தன்னுடைய புனைப்பெயரால் நன்கு அறியப்படும் இவர், இந்திய மாநிலமான குஜராத்தைச் சேர்ந்த கேலிச் சித்திரக் கலைஞராவார்.

வாழ்க்கை
--------

பன்சிலால் வர்மா 1917 நவம்பர் 23 ஆம் தேதி தரங்காவுக்கு அருகிலுள்ள சோட்டியா என்ற கிராமத்தில் (இப்போது குசராத்தின் மெக்சனா மாவட்டம்) ஜம்நாகௌரி - குலாப்ராய் ஆகியோருக்கு மகனாகப் பிறந்தார். இவரது குடும்பம் வாட்நகரைச் சேர்ந்தது. பிரபல ஓவியர் ரவி வர்மாவால் ஈர்க்கப்பட்ட இவர், ஆண், பெண் தெய்வங்களின் ஓவியங்களை வரைய ஆரம்பித்தார். தனது இளமைப் பருவத்தில், இவர் வாட்நகரிலிருந்து அகமதாபாத்திற்கு குடிபெயர்ந்தார். மேலும், கலையில் பயிற்சி பெறுவதற்கு 1935 ஆம் ஆண்டில் ஓவியர் ரவிசங்கர் ராவல் என்பவரிடம் சேர்ந்தார். 1936 ஆம் ஆண்டில், இந்திய தேசிய காங்கிரசின் இலக்னோ அமர்வில் மூன்று மாதங்கள் கலைஞராக பணியாற்றினார். அங்கே நந்தாலால் போஸையும் சந்தித்தார். 1937 ஆம் ஆண்டில், காகல்பாய் கோத்தாரி என்பவர் வெளியிட்டுவந்த *நவசௌராஷ்டிரா* என்ற பத்திரிக்கையில் ஒரு கேலிச் சித்திரக் கலைஞராகச் சேர்ந்தார். சுவரொட்டிகள், பதாகைகள், கேலிச் சித்திரங்களை வரைந்து இந்திய விடுதலை இயக்கத்தில் பங்களித்தார். *பிரஜாபந்து* என்ற வார இதழுக்காகவும் கேலிச் சித்திரங்களை வரைந்தார். ஜெயந்தி தலால் என்பவர் வெளியிட்டுவந்த *கதி*, *ரேகா* ஆகிய இதழ்களிலும் இவர் வரைந்துள்ளார் .

பத்திரிக்கை
-----------

1948 இல் மும்பை சென்று தினசரியான *இந்துஸ்தான்* என்ற பத்திரிக்கையில் சேர்ந்தார். வல்லபாய் பட்டேல் இறந்த பிறகு, பத்திரிக்கை நின்று போனது. பின்னர், "ஜன்மபூமி"யில் 1955 முதல் 1959 வரை பணியாற்றினார். 1959ஆம் ஆண்டில், இவர், *தி ஃப்ரீ பிரஸ் ஜர்னல்* என்ற ஆங்கில நாளேட்டில் சேர்ந்தார். இந்நிறுவனம் இவரது கேலிச்சித்திரங்களை அவர்களின் குஜராத்தி நாளேடான *ஜன்ஷக்தி*யில் வெளியிட்டது. அரசியல் மற்றும் அரசியல்வாதி குறித்த இவரது கேலிச்சித்திரங்கள் செல்வாக்கு பெற்றவை. அரசியல் அழுத்தம் காரணமாக, 1972இல் அப்பணியை விட்டு விலகினார். 1978ஆம் ஆண்டில், அகமதாபாத்திற்கு வந்து *சந்தேஷ்* என்ற இதழில் சேர்ந்தார். அதில் இவர் பல ஆண்டுகள் பணியாற்றினார். இவர் பல புத்தகங்களிலும், பத்திரிகைகளிலும் விளக்கப்படங்கள் வரைந்தார்.

இறப்பு
------

இவர் ஆகஸ்ட் 8, 2003 அன்று இறந்தார்.

அங்கீகாரம்
----------

*தி ஃப்ரீ பிரஸ் ஜர்னலில்* வெளியிடப்பட்ட இவரது *இஃப் டிராகன் கம்ஸ் டு யுஎன்* என்ற கேலிச் சித்திரத்துக்காக கனடாவின் மொண்ட்ரியால் நகரில் நடந்த மூன்றாவது சர்வதேச கேலிச் சித்திர மாநாட்டில் ஒரு பரிசை வென்றார். இவர் *சன்ஸ்கர் விருது*, *சூரத் லயன்ஸ் ஷீல்ட்*, *கமலாஷங்கர் பாண்ட்யா விருது*, *வாட்நகர் நாக்ரிக் சன்மான்* ஆகியவற்றையும் பெற்றார். குஜராத் அரசு நிறுவிய ரவிசங்கர் ராவல் விருதையும் இவர் பெற்றார். அகமதாபாத்தில் உள்ள வாஸ்னா-பிரானா பாலம் அருகே ஒரு இடத்துக்கு இவரது பெயரிடபட்டது .

மேற்கோள்கள்
-----------

1. ↑  Desai, Dinesh. "કાર્ટૂનકલા: ચિત્રકલા અને રમૂજવૃત્તિનું સંયોજન". *Mumbai Samachar* (குஜராத்தி). 4 டிசம்பர் 2018 அன்று மூலம் பரணிடப்பட்டது. 4 January 2017 அன்று பார்க்கப்பட்டது.
2. ↑  Madhuker Upadhyay; Safdar Hashmi Memorial Trust (1994). *Punch line: a selection of cartoons against communalism*. Safdar Hashmi Memorial Trust. .
3. ↑  Vyas (2009). *Moothi Uncheran Gujaratio:A Collection of Biographies*. Gurjar Grantha Ratna Karyalaya.
4. ↑   *Enlite*. **1**. Light Publications. 1967. பக். 36. .
5. ↑   *Moothi Uncheran Gujaratio:A Collection of Biographies*. Gurjar Grantha Ratna Karyalaya. 2009. பக். 151.
**ஜான் தாமசு பியர்சன்** (*John Thomas Pearson*)(22 ஆகத்து 1801 - 5 மார்ச் 1851) இந்தியாவில் கிழக்கிந்திய நிறுவனத்தில் பணிபுரிந்த ஒரு இங்கிலாந்து அறுவை சிகிச்சை நிபுணர் ஆவார். இவர் வங்காள ஆசிய சங்கத்தின் அருங்காட்சியகத்தின் கண்காணிப்பாளராகக் குறுகிய காலப் பணியிலிருந்தார்.

பியர்சன் 1825-ல் தனது இலண்டனில் உள்ள அரச அறுவையிலாளர் கல்லூரியின் உறுப்பினர் தகுதியினைப் பெற்றார். 1826-ல் வங்காளத்தில் உதவி அறுவை சிகிச்சை நிபுணராகப் பணியில் சேர்ந்தார். மேலும் 1841-ல் அறுவை சிகிச்சை நிபுணராக பதவி உயர்வு பெற்றார். டார்ஜிலிங்கில் இவர் பணியிலிருந்தபோது, அங்குள்ள விலங்கியல் துறையில் மிகுந்த ஆர்வம் காட்டினார். இப்பகுதியில் உள்ள விலங்கு மாதிரிகளை அடையாளம் காண இங்கிலாந்துக்கு அனுப்பினார். *பெலோமிஸ் பியர்சோனி*  எனும் பறக்கும் அணில் இவரது மருத்துவ மாணவர் நாட்களில் நண்பரான ஜான் எட்வர்டு கிரே என்பவரால் அடையாளம் காணப்பட்டு 1942-ல் பெயரிடப்பட்டது. *ரைனோலோபசு பியர்சோனி* என்பது 1851-ல் கோர்சூபீல்டால் பியர்சன் நினைவாகப் பெயரிடப்பட்டது.

பியர்சன் சூலை 1833-ல் ஆசியச் சமூகத்தின் பொறுப்பாளராக நியமிக்கப்பட்டார். ஜேம்ஸ் பிரின்செப்பிற்கு ஆதரவாக 1835 வரை பதவியிலிருந்தார். இந்த காலகட்டத்தில் இவர் ஹிஸ்பிட் முயல் மற்றும் ஒரு புதிய வகை மீன்கொத்தி, *பழுப்பு சிறகு மீன்கொத்தியினை* விவரித்தார். பியர்சன், வங்காள ஆசியச் சமூகத்தின் அருங்காட்சியகத்தை ஒழுங்காகப் பராமரிக்கவில்லை என்று வில்லியம் ஜேம்சன் மீது புகார் தெரிவித்தார்.

1827ஆம் ஆண்டு மார்ச் 7 ஆம் தேதி கல்கத்தாவில் பிரான்சிசு பிட்சுபாட்ரிக்கை பியர்சன் மணந்தார். பியர்சன் பரக்பூரில் இறந்தார்.

மேற்கோள்கள்
-----------

1. ↑  Gray, J.E. (1842). "Descriptions of some new genera and fifty unrecorded species of Mammalia". *The Annals and Magazine of Natural History; Zoology, Botany, and Geology* **10**: 255–267. .
2. ↑  Pearson, J. T. (1841). "Catalogue of the birds in the museum of the Asiatic Society". *Journal of the Asiatic Society of Bengal* **10** (2): 628–660. .   
  
- Pearson, J. T. (1839). "Observations on the "Report on the museum of the Asiatic Society, by Dr. Wm. Jameson," published in the Journal for March, 1839". *Journal of the Asiatic Society of Bengal* **8**: 419–429. .
3. ↑  Jameson, William (1839). "Report on the Museum of the Asiatic Society". *Journal of the Asiatic Society of Bengal* **8**: 241–244. .
4. ↑   *The Quarterly Oriental Magazine, Review, and Register, part 76, volume 7*. 1827.
5. ↑  Crawford, D.G. (1930). *Roll of the Indian Medical Service 1615-1930. Volume I.*. Crawford, D.G. (1930). *Roll of the Indian Medical Service 1615-1930. Volume I*. London: W. Thacker & Co. p. 91.
வான் ரோசம் 2008 ஆம் ஆண்டு கூகுள் உ/வெ டெவலப்பர் மாநாடு
**கைடோ வான் ரோசம்** (*Guido van Rossum*) டச்சு நாட்டைச் சேர்ந்த ஒரு கணினியில் நிரலர். இவர் பெருமளவில் பயன்படுத்தப்படும் பைத்தான்(Python) எனும் நிரலாக்க மொழியை உருவாக்கியவர் ஆவார். 2005-ம் ஆண்டு முதல் டிசம்பர் 2012 வரை கூகுள் நிறுவனத்தில் பணியாற்றிய இவர், அதன்பிறகு ஜனவரி 2013 முதல் டிராப்பாக்ஸ்(Dropbox) நிறுவனத்தில் பணியாற்றி வருகிறார்.

வாழ்க்கை மற்றும் கல்வி
----------------------

வான் ரோசம் நெதர்லாந்தில் பிறந்து அங்கேயே வளர்ந்து, அம்சர்டாம் பல்கலைக்கழகத்தில் 1982 ஆம் ஆண்டு கணிதம் மற்றும் கனிணியியல் துறையில் முதுநிலைப் பட்டம் பெற்றார்.
வான் ரோசம் தன் மனைவி கிம் க்னப் ம்ற்றும் மகனுடன் உடன் கலிபோர்னியாவின் பெல்மான்ட் நகரத்தில் வசித்து வருகிறார்.

பைத்தான்
--------

பைத்தான்(Python) எனும் நிரலாக்க மொழியை உருவாக்கிய வான் ரோசம் 1996 ல் அதன் தொடக்கத்தைப்பற்றி கீழ்கண்டவாறு கூறுகிறார்:

> ஆறு வருடங்களுக்கு முன் டிசம்பர் 1989 ல் கிருஸ்துமஸ் விடுமுறையின் போது பொழுது போக்கிற்காக ஒரு நிரலாக்க மொழித்திட்டத்தை தேடிக் கொண்டிருந்தேன். என்னுடைய அலுவலகம் ... முடியிருந்தது ஆனால் நான் வீட்டில் ஒரு கணினி வைத்திருந்தேன். ஒரு புதிய ஸ்கிரிப்டிங் மொழிக்கு மொழிப்பெயர்ப்பு மென்பொருள் தயார் செய்ய முடிவு செய்தேன். ABC மொழிக்கு சந்ததியான இந்த நிரலாக்க மொழி திட்டத்திற்கு பைத்தான் என பெயரிட்டேன். மான்டி பைத்தான் பிளையிங் சர்க்கஸ் என்ற நாடகத்தின் ரசிகனாக இருந்த காரணத்தினால் புதிய மொழிக்கு பைத்தான் எனப் பெயரிட்டேன்.
> 
>

வேலை
----

### கூகுள்

2005 ஆம் ஆண்டு முதல் டிசம்பர் 2012 ஆம் ஆண்டு வரை கூகுள் நிறுவனத்தில் வேலை பார்த்தார். அதில் அவரது கவனம் முழுவதும் பைத்தான் மொழி உருவாக்குவதில் இருந்தது.

அனைவருக்கும் கணினி மொழி
-----------------------

1999 ஆம் ஆண்டு வான் ரொசம் DARPA விற்கு ஒரு திட்டத்தை சமர்ப்பித்தார்.*Computer Programming for Everybody*, அதில் அவர் பைத்தான் மொழிக்கான இலக்குகளை கூறியிருந்தார்:

* சுலபமாகவும் சக மொழிகளை போல சக்தி வாய்ந்ததாகவும் இருக்க வேண்டும்
* திறந்த மூல மென்பொருள், இதன் வளர்ச்சிக்கு யார் வேண்டுமானாலும் பங்களிக்கலாம்
* ஆங்கில மொழியைப்போல் சுலபமாக புரிந்து கொள்ள முடியும்
* எல்லா வேலைகளுக்கும் பொருந்தக்கூடிய , குறுகிய காலத்தில் தயாரிக்கக் கூடியது

2019 ஆம் ஆண்டு பைத்தான் கிட் ஹப் ( GitHub)மிக பெரிய மென் பொருள் மெலாண்மை வலைதளத்தினால் ஜாவாஸ்கிரிப்ட் அடுத்து இரண்டாவது அதிக பிரபலமான கணினி மொழியாகியது.

விருதுகள்
---------

* 2002 ஆம் ஆண்டு பிரஸ்ஸல்ஸ்லில் நடைபெற்ற மாநாட்டில் FOSDEM, வான் ரோசத்திற்கு கட்டற்ற மென்பொருள் அறக்கட்டளை யிடமிருந்து பைத்தான் மொழியாக்கதிற்காக 2001 கட்டற்ற மென்பொருள் முன்னேற்றத்திருக்கான விருது வழங்கப்பட்டது.
* வான் ரோசம் NLUUG விருதினை மே 2003 ஆண்டு பெற்றுக்கொண்டார்
* 2006 ஆம் ஆண்டில் வான் ரோசம் Association for Computing Machinery யினால் புகழ் பெற்ற பொறியாளர் என அங்கிகரிக்கப்பட்டார்
* 2018 ஆம் ஆண்டில் கணினி வரலாற்று அருங்காட்சியத்தின் சக உறுப்பினராக அறிவிக்கப்பட்டார்
* 2019 ஆம் ஆண்டில் CWI வின் Dijkstra Fellow என கவுரவிக்கப்பட்டார்

மேற்கோள்கள்
-----------

1. ↑  Constine, Josh. "Dropbox Hires Away Google's Guido Van Rossum, The Father Of Python". Techcrunch. 2012-07-12 அன்று பார்க்கப்பட்டது.
2. ↑  Guido van Rossum- CodeCall Programming Wiki பரணிடப்பட்டது 2008-10-31 at the வந்தவழி இயந்திரம்
3. ↑  "Foreword for "Programming Python" (1st ed.)".
**ராபர்ட் ஈ. ஓவார்ட்** அல்லது **ராபர்ட் ஈ. ஹோவார்ட்** (*Robert Ervin Howard*, ஜனவரி 22, 1906 – ஜூன் 11, 1936) ஒரு அமெரிக்க எழுத்தாளர். பல்வேறு பாணிகளில் காகிதக்கூழ் புனைவுகளை எழுதியவர். கோனான் தி பார்பாரியன் என்ற கற்பனைப் பாத்திரத்தைப் படைத்ததன் மூலம் உலகப்புகழ் பெற்றவர். கனவுருப்புனைவுவின் வாட்களும் மாந்திரீகமும் (*swords and sorcery*) உட்பிரிவின் தந்தையெனக் கருதப்படுகிறார்.

அமெரிக்காவின் டெக்சாஸ் மாநிலத்தில் பிறந்து வளர்ந்த ஹோவார்ட் தனது 23ம் வயதில் முதல் படைப்பினை வெளியிட்டார். அதன் பின்னர் பல இதழ்களிலும், செய்தித்தாள்களிலும் அவரது கதைகள் வெளியாகின. முக்கியமாக *வியர்ட் டேல்ஸ்* என்ற காகிதக்கூழ் இதழில் இவரது பல படைப்புகள் வெளியாகின. படைப்புலகில் வெற்றி கண்டு தனது முதல் புதினத்தை பதிப்பிக்கும் வேளையில் தற்கொலை செய்துகொண்டார். அவருடைய தாய் காச நோயினால் பாதிக்கப்பட்டவர். அவரது உடல்நிலை மோசமாகி ஆழ்மயக்க (கோமா) நிலைக்குச் சென்று விட்டார் என்ற செய்தி கேட்ட ஹோவர்ட் தனது முப்பதாவது வயதில் தனது தலையில் துப்பாக்கியில் சுட்டு இறந்து போனார்.

சில வருடங்களே இலக்கியப் படைப்பில் ஈடுபட்டிருந்தாலும், ஆங்கில இலக்கிய உலகில் ஹோவார்டின் தாக்கம் மிகப்பெரியது. அவர் உருவாக்கிய கோனான் தி பார்பாரியன் பாத்திரம் உலகப்புகழ் பெற்றது. கனவுருப்புனைவுப் பாணியில் ஜே. ஆர். ஆர். டோல்கீனுக்கு இணையான தாக்கம் உடையவராக ஹோவார்ட் கருதப்படுகிறார். டோல்கீன் உயர் கனவுருப்புனைவு பாணியின் தந்தை என்று கருதப்படுவது போல ஹோவார்ட் வாட்களும் மாந்திரீகமும் பாணியின் மூல கர்த்தாவாகக் கருதப்படுகிறார். 20ம் நூற்றாண்டில் பல அறிபுனை, கனவுருப்புனைவு எழுத்தாளர்களின் படைப்புகளில் ஹோவார்டின் தாக்கம் தென்படுகிறது.

மேற்கோள்கள்
-----------

1. ↑  Patrick Mac Conaire was used once as the pen name for the story "Ghost in the Doorway." Steve Costigan was the name Howard used for himself in his semi-autobiography *Post Oaks & Sand Roughs*. Patrick Ervin was an occasional pen name, especially for the Dennis Dorgan stories. Patrick Howard was a pen name used for some of Howard's poetry. Sam Walser was a pen name used for the Wild Bill Clanton stories. Due to some pulp magazines using house names, especially when re-printing older works, Howard was also credited as: Mark Adam, William Decatur, R. T. Maynard and Max Nielson. *Ghost Stories* used John Taverel as the author's name for "The Apparition in the Prize Ring" to make it seem to be a true story.Lord, 1976, pp=107, 131–169}}
2. ↑  Finn, 2006,p=96

வெளி இணைப்புகள்
---------------

விக்கிமீடியா பொதுவகத்தில்,  
 ***ராபர்ட் ஈ. ஹோவார்ட்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* ராபர்ட் ஈ. ஹோவார்ட் அறக்கட்டளை
**தச்சநல்லூர் நெல்லையப்பர் காந்திமதி அம்பாள் கோயில்** தமிழ்நாட்டில் திருநெல்வேலி மாவட்டம், தச்சநல்லூர் என்னும் ஊரில் அமைந்துள்ள சிவன் கோயிலாகும்.

அமைவிடம்
--------

கடல் மட்டத்திலிருந்து சுமார் 68 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 8°43'38.0"N, 77°41'14.4"E (அதாவது, 8.727224°N, 77.687322°E) ஆகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நெல்லையப்பர், காந்திமதி சன்னதிகள் உள்ளன. இங்குக் கோயில் தேர் உள்ளது. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி நான்கு காலப் பூசைகள் நடக்கின்றன. மாசி மாதம் சிவராத்திரி முக்கிய திருவிழாவாக நடைபெறுகிறது. மார்கழி மாதம் திருவாதிரை திருவிழாவாக நடைபெறுகிறது. சித்திரை மாதம் தேரோட்டம் பத்து நாட்கள் திருவிழா வெகு விமர்சையாக நடைபெறுகிறது.

வெளி இணைப்புகள்
---------------

இவற்றையும் காண்க
----------------

பங்களா நடுநிலைப் பள்ளி, தச்சநல்லூர்

தச்சநல்லூர் டிடிடிஏ தொடக்கக் கல்வி பள்ளி

தச்சநல்லூர் ஊராட்சி ஒன்றிய தொடக்கப் பள்ளி

தச்சநல்லூர்

தச்சநல்லூர் வரம் தரும் பெருமாள் கோயில்

தச்சநல்லூர் வேதமூர்த்தி கோயில்

தச்சநல்லூர் அனுமான் கோயில்

தச்சநல்லூர் உலகம்மன் கோயில்

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.

வெளி இணைப்புகள்
---------------

* அருள்மிகு நெல்லையப்பர் திருக்கோயில், தினமலர்
ஊழலுக்கு எதிரான ஐக்கிய நாடுகளின் மாநாட்டின் (2003) அத்தியாயம் 5, ஊழலுக்கு எதிரான போராட்டத்தில் சொத்து மீட்பு என்பது சர்வதேச முன்னுரிமை என்பதை தெளிவுபடுத்துகிறது.
**பன்னாட்டு ஊழல் எதிர்ப்பு நாள்** (*International Anti-Corruption Day*) ஊழலுக்கு எதிரான பொது விழிப்புணர்வை ஏற்படுத்துவதற்காகவும் ஆண்டுதோறும் திசம்பர் 9 அன்று பன்னாட்டு ஊழல் எதிர்ப்பு நாள் அனுசரிக்கப்படுகிறது. 2003 ஆம் ஆண்டு அக்டோபர் மாதம் 31 ஆம் தேதி ஊழலுக்கு எதிரான ஐக்கிய நாடுகளின் மாநாட்டில் ஊழலுக்கு எதிரான தீர்மானத்தை நிறைவேற்றப்பட்டதிலிருந்து இந்நாள் அனுசரிக்கப்பட்டு வருகிறது. ஊழலற்ற களங்கமற்ற மனிதர்களாக வாழ உரிய வாழும் வழிமுறைகளை கற்றுக் கொடுக்க வேண்டும் என்பதே இந்நாளின் நோக்கமாகும்.

ஊழல் மிகுந்த 180 நாடுகளின் பட்டியலில் இந்தியா 85-ஆவது இடத்தில் உள்ளதாக பன்னாட்டு அளவில் நடத்தப்பட்ட ஆய்வில் தெரியவந்துள்ளது. இந்தியாவில் ஊழல் நிறைந்த மாநிலங்களின் பட்டியலில் மகாராட்டிரம் முதல் இடத்தில் உள்ளது.

மேற்கோள்கள்
-----------

1. ↑  Anti-Corruption Day
2. ↑  "International Anti-Corruption Day". UN. 2005-12-14 அன்று மூலம் பரணிடப்பட்டது.
3. ↑  "டிச. 09: இன்று என்ன? - சர்வதேச ஊழல் எதிர்ப்பு நாள்". இந்து தமிழ் திசை.. பார்த்த நாள்: 10 December 2022.
4. ↑  "டிசம்பர் 9-சர்வதேச ஊழல் எதிர்ப்பு தினம்". தினமணி.. பார்த்த நாள்: 10 December 2022.

புற இணைப்புகள்
--------------

* International Anti-Corruption Day official website
* Anti-Corruption Day on United Nations web
**நெல்லை புத்தகத் திருவிழா**  என்பது தமிழ்நாட்டின் திருநெல்வேலியில் பாளையங்கோட்டை வ.உ.சி. மைதானத்தில் நடத்தப்பெறும் ஓர் புத்தகக் கண்காட்சியாகும்.  திருநெல்வேலி மாவட்ட நிர்வாகம், புத்தகப் பதிப்பாளர் மற்றும் வெளியீட்டாளர்கள் சங்கம், நேஷனல் புக் டிரஸ்ட் இணைந்த தமிழ் வளர்ச்சிப் பண்பாட்டு மையம் ஆகியவை இணைந்து இப்புத்தகத் திருவிழாவை நடத்துகிறது. இப்புத்தகக் கண்காட்சியில் தமிழ்நாட்டிலுள்ள பல்வேறு புத்தக வெளியீட்டாளர்கள் மற்றும் விற்பனையாளர்களுடன், இந்தியாவின் முக்கிய பதிப்பகங்கள் சிலவும் கலந்து கொள்கின்றன. இப்புத்தகக் கண்காட்சி **நெல்லை புத்தகக் கண்காட்சி** எனும் பெயரிலும் அழைக்கப்படுகிறது.

கண்காட்சி அரங்குகள்
-------------------

இக்கண்காட்சியில் பதிப்பகங்கள் அல்லது விற்பனையாளர்களுக்குத் தனித்தனியாக கடைகள் அமைக்கப்படுகின்றன. இந்தக் கடைகளில் புத்தகங்கள் விற்பனைக்காக காட்சிப்படுத்தப்படுகின்றன. பத்து நாட்கள் நடத்தப்படும் இக்கண்காட்சி காலை 11 மணிக்குத் தொடங்கி இரவு 10 மணி வரை செயல்படுகிறது.

சிறப்பு சொற்பொழிவுகள்
---------------------

இக்கண்காட்சியில் மாலை 5. 00 மணிக்கு தமிழறிஞர்கள், எழுத்தாளர்கள் சிலர் பங்கேற்கும் சொற்பொழிவுகள் மற்றும் பல்வேறு தலைப்புகளில் இலக்கிய நிகழ்ச்சிகள், விசாரணை அரங்கம், சுழலும் சொல்லரங்கம் உள்ளிட்ட கலை நிகழ்ச்சிகள் போன்றவையும் இடம் பெறுகின்றன.

கண்காட்சிகள்
------------

* 2013 ஆம் ஆண்டில் **நெல்லை புத்தகத் திருவிழா** ஜூன் 14 முதல் ஜூன் 23 வரை பத்து நாட்கள் நடைபெற்றது.
* 2014 ஆம் ஆண்டில் **நெல்லை புத்தகத் திருவிழா** ஜூலை 18 முதல் ஜூலை 27 வரை பத்து நாட்கள் நடைபெற்றது.

வெளி இணைப்புகள்
---------------

* நெல்லை புத்தகத் திருவிழா 14-ல் தொடக்கம்அரங்குகள் அமைக்கும் பணி: ஆட்சியர் ஆய்வு (தினமணி)

மேற்கோள்கள்
-----------

1. ↑  நேஷனல் புக் டிரஸ்ட், இந்தியா
**உலகாச்சி கான்** (இறப்பு 1257) என்பவர் நீல நாடோடிக் கூட்டம் மற்றும் தங்க நாடோடிக் கூட்டத்தின் மூன்றாவது கான் ஆவார். இவர் 1257 ஆம் ஆண்டு ஒரு வருடத்திற்கும் குறைவான காலத்திற்கு ஆட்சி புரிந்தார்.

வாழ்க்கை
--------

உலகாச்சி என்பவர் சர்தக் கானின் மகனா அல்லது தம்பியா என்று தெளிவாக தெரியவில்லை. சர்தக் இறந்தவுடன் மோங்கே கான் உலகாச்சிக்கு தங்க நாடோடிக் கூட்டத்தின் கான் என்ற பட்டத்தை உடனடியாக வழங்கினார். உலகாச்சி தனது 10வது வயதில் ஆட்சிக்கு வந்தார். இவருக்கு அரச பிரதிநிதியாக போரக்சின் செயல்பட்டார். உலகாச்சி ஆட்சியில் இருக்கும் போதே இறந்தார். எச். எச். ஹோவொர்த் என்ற வரலாற்றாசிரியர் தனது சித்தப்பா பெர்கே ஆட்சிக்கு வருவதற்கு உதவி செய்வதற்காக உலகாச்சி பதவி விலகியதாக கூறுகிறார். ஏனெனில் பெர்கே தான் பதவியேற்ற உடன் உருசியாவிற்கு உலகாச்சி என்ற பெயருடைய ஒரு நபரை அனுப்பினார்.

பரம்பரை
-------

* செங்கிஸ் கான்
* சூச்சி
* படு கான்
* **உலகாச்சி**

வெளி இணைப்புகள்
---------------

* The Mongol Khâns

உசாத்துணை
---------



|  |
| --- |
| உலகாச்சி **போர்சிசின் குடும்பம் (1206–1634)** **இறப்பு:** 1257 |
| ஆட்சியின் போது இருந்த பட்டம் |
| முன்னர்**சர்தக் கான்** | **நீல நாடோடிக் கூட்டம் மற்றும் தங்க நாடோடிக் கூட்டத்தின் கான்**1257 | பின்னர்**பெர்கே** |
கைட்டின் மூலக்கூறொன்றின் கட்டமைப்பு வரைபடம்
**கைட்டின்** (Chitin) என்பது (C8H13O5N)n அசிட்டோகுளுக்கோசாமின் என்ற இரசாயனப்பொருளின் நீண்ட பல்லுறுப்பி ஆகும். இதனை இயற்கையில் பரவலாகக் காண முடியும். பூஞ்சையின் கலச்சுவர், மூட்டுக்காலிகளின் புறவன்கூடு, பறவைகளின் அலகுகள் ஆகியன இவ்வேதிப் பொருளாலேயே ஆக்கப்பட்டுள்ளன. இது பல்வேறு மருத்துவ மற்றும் தொழிற்சாலைப் பயன்பாடுகளைக் கொண்டுள்ளது.

பூச்சியொன்று தனது வளர்ச்சித் தேவையின் பொருட்டு தனது கைட்டினால் ஆன புறவன்கூடை நீக்குகின்றது.

பயன்பாடு
--------

### விவசாயம்

கைட்டின் தாவரங்களின் பாதுகாப்பை அதிகரிப்பதால் இது ஓர் பசளையாகப் பயன்படுகிறது. இது விளைச்சலை அதிகரிப்பதாக சூழல் பாதுகாப்பு நிறுவகம் கூறியுள்ளது.

### கைத்தொழில்

தொழிற்சாலைப் பொருட்களை வலிமையானதாகவும் சிறந்த இணைப்பை உடையதாக மாற்ற கைட்டின் பயன்படுகின்றது. மை, துணி வகைகளின் இணைப்பிடைப் பொருளாக கைட்டின் காணப்படுகின்றது. இது சூரியக் கலங்களிலும் கைத்தொலைபேசித் திரைகளிலும் பயன்படுத்தப்படுகின்றது.

### மருத்துவம்

கைட்டினானது அறுவைச் சிகிச்சை நூல்களை ஆக்க பயன்படுத்தப்படுகின்றது. காயம் ஆற்றப்படும்போது கைட்டினின் உயிரியாற் சிதைத்தல் செயற்பாடு காரணமாக இயல்பாகவே அழிந்துவிடும். இதனால் மீண்டும் அதனை அகற்றும் தேவை தடுக்கப்படுகின்றது.
**நெல்லை வருக்கக் கோவை**  என்பது வருக்கக் கோவை நூல்களில் ஒன்று. கோவை என்னும் சிற்றிலக்கியம் அகப்பொருள் நூல். இதன் ஆசிரியர் வீரை அம்பிகாபதி. இவரை இந்த நூலின் இறுதிப் பாடல் 'அம்பிகாபதி வீரையின் வேதியன்' என்று குறிப்பிடுகிறது.  16 ஆம் நூற்றாண்டில் வாழ்ந்தவர். இந்த நூலில் சிறப்புப் பாயிரம் உட்பட 100 கட்டளைக் கலித்துறைப் பாடல்கள் உள்ளன. அ, ஆ, இ, ஈ ... என்று எழுத்து வரிசையில் பாடல்கள் அடுக்கப்பட்டுள்ளன. ஓர் எழுத்துக்கு ஒன்றுக்கு மேற்பட்ட பாடல்களும் இதில் உள்ளன.

பாடல் - எடுத்துக்காட்டு
-----------------------

பாலனைப் பழித்தல் என்னும் துறையினதாக இந்தப் பாடல் வருகிறது. பாடல் பொருள் நோக்கில் சொற்பிரிப்பு செய்யப்பட்டுள்ளது/

நூலாம் மருங்கின் உமை பாகர் நெல்லையில் நோற்றுப் பெற்ற
பாலா, பகலும் வந்தார் இல்லையே, கையில் பற்றிய வேல்
கோலால் நெடும் புனத்து இட்ட முள் வேலியைக் கோலி மெல்லக்
காலால் வழி தடவிக் கங்குல்வாய் வரக் கற்றவரே

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 258.
2. ↑  இதன் ஆசிரியர் நெல்லைப் பெருமாள் ஐயர் என உ. வே. சாமிநாதையர் குறிப்பிட்டு விரிவாக எழுதியுள்ளார்.
**கைகளற்ற அதிசயம்** (*armless wonder*) என்பது இரு கைகளற்ற ஒரு மனிதனை, வழக்கமாக வட்டரங்கின் துணைகாட்சியாகக் காட்சிபடுத்தப்படுவதைக் குறிக்கிறது. பொதுவாக (ஆனால் பிரத்தியேகமாக அல்ல) ஒரு பெண்மணி, தனது பாதங்கள் மற்றும் பாத விரல்களைக் கொண்டு பல்வேறு துணிகரமான செயல்களை, எழுதுதல் அல்லது புகைபிடித்தல் போன்றவைகளை செய்து காட்டுவார். அடிக்கடி, அப்பெண்மணி தான் வைத்திருக்கும் வருகையாளர் முகவரி சீட்டில், கூடுதல் கட்டணத்தில், தனது பாதங்கள் மூலம் கையொப்பமிட்டு பார்வையாளர்களுக்குத் தருவார்.

துணைக்காட்சியில் அவரின் பங்கு
-----------------------------

கைகளில்லாத அதிசயம், துணைக்காட்சியில் நடிப்பவர்களிலேயே மிக அதிகம் சம்பளம் பெறுகின்ற நபர் ஆவார். ஒரு பெண்மணியின் கணுக்காலை காண்பிப்பது கூட சிக்கல் எனக் கருதப்பட்ட காலத்தில், ஒரு அழகிய பெண்மணி தனது கால்களின் மூலம் தனது திறமையை வெளிப்படுத்தும் போது, பெரிய அளவில் அனைவரையும் கவர்ந்தது.

### கலைஞர்கள்

20ஆம் நூற்றாண்டின் ஆரம்பத்தில் கைகளில்லாத ஆச்சர்யத்துக்கு எடுத்துக்காட்டு ப்ரான்சிஸ் ஓ கான்னர் மற்றும் மார்த்தா மாரிசு. ஆன்னி லீக் என்பவர் தான் 19-ம் நூற்றாண்டின் இறுதியில் ஒரு எடுத்துக்காட்டு ஆவார்.

வெளி இணைப்புகள்
---------------

* Limbless at ShowHistory.com
* Limbs, Torsos, and Armless at Quasi-Modo.net
**திருத்தங்கூர் இரஜதகிரீஸ்வரர் கோயில்** தமிழ்நாட்டில் திருவாரூர் மாவட்டம், திருத்தங்கூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் ஏழாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் இரஜதகிரீஸ்வரர், பெரியநாயகி சன்னதிகளும், விநாயகர் முருகன் சண்டிகேஸ்வரர் அருள்மிக ஐயப்பன் மகாலவட்சுமி தஷ்ணாமூர்த்தி நவகிரகம் உபசன்னதியும் உள்ளன. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி வழிபாடு நடக்கிறது. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது. திருவாதிரை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.